  Майя Бывальцева Таиз арня Удмуртиын кезьыт луоз чаклало. Со сярысь улосвыл Гидрометцентрлэн пресс-службаез ивортэ. Куазез эскерисьёслэн чакламзыя, 21-тӥ но 22-тӥ толшоре Удмуртиын атлантика циклонлэн кужымез шӧдӥськоз. Дырын-дырын лымыялоз, матысь уйин куд-ог интыосын золгес лымыялоз, нош ӵуказеысен кезьытскыны кутскоз. Вуоно уйин но ӵуказе нуналлэн нырысетӥ ӝыныяз -10…-15 градус луоз, ӝытлы -20 градусозь кезьыт кариськоз Удмуртиысь Гидрометцентрлэн пресс-службаезТужгес кезьыт куазь вирнуналэ потон уе луоз шуыса чаклало: температура -22…-27 градусозь лэзькоз. 23-тӥ толшоре нуназе -17…-22 градус луоз. Покчиарняе, 24-тӥ толшоре, температура кӧня ке ӝутскоз – уйин -20…-25 градусозь но нуназе -13…-18 градусозь. Но тӧл кужмоямен валче кезьытгес йӧтоз Удмуртиысь Гидрометцентрлэн пресс-службаезАрня пумын куазь вошъяськоз, тӧло луоз, лымыяны но пельскыны быгатоз. Температура та вакытлы эсэпъёслэсь улӥынгес луоз.  Тегъёс: Гидрометцентр Удмуртия куазь Тол  